༈བློ༷་གྲོས་བཟ༷ང་པོས་གཞུང་བརྒྱའི་དཀའ་གནད་གཟིགས།  ། ཚུལ་བཞིན་སྒྲུབ་པས་རྟོགས་པའི་ཡོན་ཏན་བརྙེས།  ། རྡོ༷་རྗེ༷་ཐེག་པའི་ལམ་གྱིས་གདུལ་བྱ་རྣམས།  ། སྨིན་ཅིང་གྲོལ་མཛད་བླ་མར་གསོལ་བ་འདེབས།  ། གང་གི་ཡང་སྲིད་སྙིགས་མའི་འདམ་རྫབ་ཀྱི།  ། སྐྱོན་བྲལ་པདྨ་གསར་པ་མྱུར་བཞད་དེ།  ། བསྟན་འགྲོར་སྨན་པའི་རྣམ་ཐར་ཡིད་འོང་དྲིས།  ། སྐལ་བཟང་བུང་པའི་ཚོགས་རྣམས་ཚིམ་བྱེད་ཤོག། མཆོག་གསུམ་རྒྱལ་བ་རྒྱ་མཚོའི་ཐུགས་རྗེ་དང་།  ། མཐུ་ལྡན་ཆོས་སྐྱོང་སྲུང་མའི་འཕྲིན་ལས་དང་།  ། བདག་ཅག་དད་མོས་ཚོགས་པའི་རྟེན་འབྱུང་མཐུས།  ། སྨོན་པའི་དོན་རྣམས་ཡིད་བཞིན་འགྲུབ་པར་ཤོག། ཅེས་བསླབ་གསུམ་སྡེ་སྣོད་འཛིན་པའི་དགེ་བའི་བཤེས་གཉེན་ཨེར་ཏེ་ནི་མཁན་པོ་བློ་བཟང་རྡོ་རྗེའི་ཡང་སྲིད་མྱུར་གསལ་གྱི་བདེན་ཚིག་འདི་ལྟ་བུ་དགོས་ཞེས་དད་གཏོང་རྣམ་དཔྱོད་ཕུན་སུམ་ཚོགས་པ་ཨོའུ་ཤང་པེའི་ཟེ་པུ་ཡན་ཐུ་དང་།  པཀྴི་ཆོས་རྗེ་ཤེས་རབ་ཡོན་ཏན།  པཱེ་བླ་མ་བློ་བཟང་སྐལ་བཟང་།  རབ་འབྱམས་པ་སྦྱིན་པ་འོད་ཟེར་སོགས་གྲྭ་སློབ་སྦྱིན་བདག་རྣམས་ཀྱིས་བསྐུལ་པ་བཞིན།  ༧ཆོས་ཀྱི་རྡོ་རྗེས་བྲིས་པ་མངྒ་ལཾ། །  ། །